S-758/2006

Mál þetta, sem dómtekið var í dag, er höfðað með ákæru útgefinni af lögreglustjóranum í Reykjavík 16. maí 2006 á hendur H-kk-þgf H-kk-þgf, Vatnsstíg 4, Reykjavík fyrir skjalafals á árinu 2004 með því að nota í viðskiptum í Reykjavík, nema annars sé getið, eftirgreind skuldaskjöl, sem ákærði hafði falsað með áritun á nöfnum annarra manna svo sem rakið er:

1.

Í febrúar selt í Íslandsbanka, Laugavegi 116, í félagi við annan mann víxil að fjárhæð 400.000 kr. með útgáfudagsetningunni 6. febrúar og gjalddaga 1. maí sama ár, sem ákærði hafði falsað á með áritun á nafni J-kk-ef B-kk-ef S-kk-ef, fyrir hönd Silfurbrautar 39 ehf., í reiti fyrir áritun og samþykki greiðanda og með áritunum á nafni J-kk-ef B-kk-ef í reiti fyrir áritun og framsal útgefanda.

2.

Í febrúar greitt forsvarsmönnum Eignaumboðsins ehf., Skúlagötu 32-34, skuld með víxli að fjárhæð 82.752 kr., sem ákærði hafði falsað frá rótum en víxillin er með útgáfudagsetningunni 25. febrúar sama ár, samþykktur til greiðslu 25. mars sama ár með áritun á nafni nefnds J-kk-ef B-kk-ef fyrir hönd Silfurbrautar 39 ehf., áritunum á nafni J-kk-ef B-kk-ef í reiti fyrir áritun og framsal útgefanda.

3.

Í apríl 2004 afhent hjá Frjálsa fjárfestingabankanum, Ármúla 13a, vegna kaupa á bifreið yfirlýsingu um skuldskeytingu veðskuldabréfs nr. 3551 að eftirstöðvum 574.266 kr., til Silfurbrautar 39 ehf. sem skuldara, dagsetta 2. sama mánaðar, sem ákærði falsaði með áritun á nafni nefnds J-kk-ef B-kk-ef sem greiðanda f.h. félagsins, áritun á nafni J-kk-ef B-kk-ef sem sjálfskuldarábyrgðarmanns og með því að árita nafn sitt sem vottur að réttum undirskriftum J-kk-ef B-kk-ef.

4.

Í maí selt í Íslandsbanka, Laugavegi 116, víxil nr. 912280 að fjárhæð 820.000 kr., sem ákærði hafði falsað frá rótum en víxillinn er með útgáfudagsetningunni 8. maí sama ár, samþykktur til greiðslu á gjalddaga 1. júlí sama ár með áritun á nafni nefnds J-kk-ef B-kk-ef fyrir hönd Silfurbrautar 39 ehf., áritun á nafni nefnds J-kk-ef B-kk-ef í reiti fyrir áritun og framsal útgefanda og áritun á nafni Ö-kk-ef Ó-kk-ef, sem ábekings.

5.

Í maí framvísað í Íslandsbanka, Laugavegi 116, til framlengingar á síðastgreindu víxilláni, annan víxil sömu fjárhæðar, dagsettan 14. sama mánaðar með gjalddaga 1. júní sama ár, sem ákærði hafði falsað með áritun á nafni nefnds J-kk-ef B-kk-ef fyrir hönd Silfurbrautar 39 ehf. í reiti fyrir áritun og samþykki greiðanda og með áritunum á nafni J-kk-ef B-kk-ef í reiti fyrir áritun og framsal útgefanda.

6.

Í maí selt í Íslandsbanka, Hafnarfirði, víxil að fjárhæð 450.000 kr., gefinn út 18. sama mánaðar með gjalddaga 10. júní sama ár, sem ákærði hafði falsað frá rótum með áritun á nafni nefnds J-kk-ef B-kk-ef fyrir hönd Silfurbrautar 39 ehf. í reiti fyrir áritun og samþykki greiðanda og með áritunum á nafni J-kk-ef B-kk-ef í reiti fyrir áritun og framsal útgefanda.

7.

Þann 4. október afsalað fasteigninni Ægisbraut 9, Akranesi, þinglýstri eign Silfurbrautar 39 ehf., til Sæfara SF-109 ehf., samkvæmt afsali, dagsettu sama dag, sem ákærði hafði falsað með áritun á nafni nefnds J-kk-ef B-kk-ef fyrir hönd Silfurbrautar 39 ehf. en afsalinu var þinglýst hjá sýslumanninum á Akranesi 5. sama mánaðar.

8.

Í desember greitt forsvarsmönnum Eignarhalds ehf., Sætúni 8, vegna kaupa á fyrirtæki, með 3 víxlum, hverjum gefnum út 8. sama mánaðar að fjárhæð 600.000 kr., samþykktum til greiðslu af Ó-kk-þgf G-kk-þgf, á gjalddögum 1. febrúar, 1. mars og 1. apríl 2005, sem ákærði hafði falsað með áritun á nafni L-kk-ef J-kk-ef, í reiti fyrir áritun og framsal útgefanda.

Telst þetta varða við 1. mgr 155. gr. almennra hegningarlaga nr. 19, 1940.

Þess er krafist, að ákærði verði dæmdur til refsingar.

Í málinu er þess krafist af hálfu eftirgreindra að ákærði verði dæmdur til greiðslu skaðabóta:

Íslandsbanka hf., skaðabóta að fjárhæð 820.000 kr. auk vaxta samkvæmt 8. gr. vaxtalaga frá 38, 2001 frá 1. júlí 2004 til 1. ágúst 2004 síðan dráttarvaxta samkvæmt 9. gr. vaxtalaga til greiðsludags.

Eignaumboðsins ehf., skaðabóta að fjárhæð 82.752 kr. ásamt vöxtum samkvæmt 8. gr. vaxtalaga frá 25. febrúar 2004 en síðan dráttarvöxtum samkvæmt 9. gr. sömu laga að liðnum mánuði frá birtingu kröfunnar til greiðsludags.

Íslandsbanka hf. skaðabóta að fjárhæð 661.068 kr. auk vaxta samkvæmt 8. gr. vaxtalaga, sbr. 1. málsl. 4. gr. sömu laga frá 1. apríl til 1. maí 2005 og með dráttarvöxtum samkvæmt 9. gr., sbr. 1. mgr. 6. gr., sömu laga frá þeim degi til greiðsludags.

Verjandi ákærða krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 125. gr. laga nr. 19/1991 og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði sem fæddur er í ágúst 1976 hefur ekki áður gerst sekur um refsivert brot samkvæmt fyrirliggjandi sakavottorði. Með vísan til þeirra afbrota sem í ákæru greinir

og þess tjóns sem af þeim hefur hlotist þykir refsing ákærða hæfilega ákveðin fangelsi í sex mánuði. Með hliðsjón af greiðri játningu ákærða og hreinum sakaferli hans þykir rétt að fresta fullnustu 4 mánaða refsingarinnar og skal sá hluti hennar falla niður að 2 árum liðnum haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærði greiði Íslandsbanka hf. 820.000 krónur auk vaxta skv. 8. gr. laga um vexti og verðtryggingu nr. 38/2001 frá 1. júlí 2004 til 22. mars 2005 en síðan dráttarvaxta skv. 9. gr. sömu laga frá þeim degi til greiðsludags.

Ákærði greiði Eignaumboðinu ehf. 82.752 krónur ásamt vöxtum samkvæmt 8. gr. laga nr. 38/2001 frá 25. febrúar 2004 til 15. júní 2006 en með dráttarvöxtum skv. 9. gr. sömu laga frá þeim degi til greiðsludags.

Ákærði greiði Íslandsbanka hf. 661.068 krónur auk vaxta skv. 8. gr. laga um vexti og verðtryggingu nr. 38/2001 frá 1. apríl 2005 til 15. júní 2006 en síðan dráttarvaxta skv. 9. gr. sömu laga frá þeim degi til greiðsludags.

Ákærði greiði skipuðum verjanda sínum, P-kk-þgf A-kk-þgf P-kk-þgf hæstaréttarlögmanni, 60.000 krónur í þóknun að meðtöldum virðisaukaskatti.

D ó m s o r ð :

Ákærði, H-kk-nf H-kk-nf, sæti fangelsi í 6 mánuði, en fresta skal fullnustu 4 mánaða refsingarinnar og sá hluti hennar falla niður að 2 árum liðnum haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærði greiði Íslandsbanka hf. 820.000 krónur auk vaxta skv. 8. gr. laga um vexti og verðtryggingu nr. 38/2001 frá 1. júlí 2004 til 22. mars 2005 en síðan dráttarvaxta skv. 9. gr. sömu laga frá þeim degi til greiðsludags.

Ákærði greiði Eignaumboðinu ehf. 82.752 krónur ásamt vöxtum samkvæmt 8. gr. laga nr. 38/2001 frá 25. febrúar 2004 til 15. júní 2006 en með dráttarvöxtum skv. 9. gr. sömu laga frá þeim degi til greiðsludags.

Ákærði greiði Íslandsbanka hf. 661.068 krónur auk vaxta skv. 8. gr. laga um vexti og verðtryggingu nr. 38/2001 frá 1. apríl 2005 til 15. júní 2006 en síðan dráttarvaxta skv. 9. gr. sömu laga frá þeim degi til greiðsludags.

Ákærði greiði skipuðum verjanda sínum, P-kk-þgf A-kk-þgf P-kk-þgf hrl., 60.000 krónur í þóknun að meðtöldum virðisaukaskatti.

Á-kk-nf M-kk-nf